VM skulle opprinnelig blitt spilt i Norge, men Norges Idrettsforbund oppfordret til boikott av Sovjetunionen etter deres invasjon av Tsjekkoslovakia i 1968. Dermed kunne ikke Norges bandyforbund invitere russerne til Norge, og et VM uten det eneste laget som til da hadde vunnet VM var ikke aktuelt. Sverige tok over VM på kort varsel, men det norske landslaget valgte å bli hjemme.